ai4bharat/Pralekha huggingface dataset:
குடியரசுத் தலைவர் செயலகம்
கர்நாடகாவில் குடியரசுத் தலைவர்; மைசூரு தசரா பண்டிகையை தொடங்கிவைத்தார்
குடியரசுத் தலைவர் திருமதி திரௌபதி முர்மு மைசூரு சாமுண்டி ஹில்சில் மைசூரு தசரா பண்டிகையை இன்று  தொடங்கிவைத்தார்.
இந்த நிகழ்ச்சியில் பேசிய குடியரசுத் தலைவர் மைசூரு தசரா பண்டிகை வாழ்த்துக்களை கர்நாடகா மக்களுக்கு தெரிவித்தார். அனைவருக்கும் சாமுண்டீஸ்வரி கடவுளின் ஆசீர்வாதம் கிடைக்க தாம் பிரார்த்திப்பதாக கூறினார்.
நமது நாட்டை முனிவர்கள் மற்றும் மக்கள் பண்டிகைகள் மூலம் பல நூற்றாண்டுகளாக இந்திய சமூகத்தை ஒருங்கிணைத்துள்ளதாக தெரிவித்தார்.
நாடு முழுவதும் ராமாயணம், மகாபாரதம், புராணங்கள், வரலாறு மற்றும் நாட்டுப்புறக் கதைகளில் இருந்து தெய்வீக மற்றும் மனித கதாபாத்திரங்களை அடிப்படையாகக் கொண்ட திருவிழாக்கள் கொண்டாடப்படுகின்றன. இந்த விழாக்களில் பன்முகத்தன்மை மற்றும் ஒற்றுமை உள்ளது என்று அவர் கூறினார். மைசூரு தசரா இந்திய கலாச்சாரத்திற்கு பெருமை சேர்க்கும் விழாவாகவும் உள்ளது என்று தெரிவித்தார்.
கர்நாடகாவின் வளர்ச்சிப் பயணம் குறித்துப் பேசிய குடியரசுத் தலைவர், 2021-22 நிதியாண்டில், ஹார்டுவேர் மற்றும் மென்பொருள் துறையில் மொத்த அன்னிய நேரடி முதலீட்டில் 53 சதவீதத்தை கர்நாடகா ஈர்த்தது என்று குறிப்பிட்டார். இந்தியாவின் சிறந்த ஸ்டார்ட்-அப் மையமாக பெங்களூர் கருதப்படுவதாக கூறினார். நிதிக் ஆயோக் நீடித்த வளர்ச்சி, இலக்குகள் - இந்தியா குறியீட்டு எண் -2020-21 இன் படி, புதுமை கண்டுபிடிப்பு குறியீட்டில் நாட்டிலேயே கர்நாடாக முதலிடத்தில் உள்ளது. தொடக்கக் கல்வியில் 100 சதவீத மாணவர் சேர்க்கை இலக்கை கர்நாடகா எட்டியுள்ளது என்று அவர் குறிப்பிட்டார். பிரதமரின் கிராமிய சதக் யோஜனா' திட்டத்தின் கீழ் 100 சதவீத இணைப்பு இலக்கை எட்டியுள்ளது என்று கூறிய அவர், இதுபோன்ற பல சாதனைகள் மூலம் இந்தியாவுக்கு பெருமை சேர்த்த கர்நாடக அரசு மற்றும் அம்மாநில மக்களை அவர் பாராட்டினார்.
பின்னர், ஹூபாலியில் ஹூப்ளி-தர்வாட் நகராட்சி ஏற்பாடு செய்த “பூர சன்மனா” என்ற பாராட்டு விழாவில் குடியரசுத் தலைவர் கலந்து கொண்டார்.
இந்நிகழ்ச்சியில் பேசிய குடியரசுத் தலைவர், நகரவாசிகள் அனைவருக்கும் தனது நன்றியைத் தெரிவித்துக் கொண்டார். மேலும் அவரைப் பாராட்டியதன் மூலம், அவர்கள் இந்திய குடியரசுத் தலைவரை மட்டுமல்ல, இந்தியாவின் அனைத்து மகள்களையும் பாராட்டியதாகக் கூறினார்.
ஹூப்ளி-தார்வாட் இரட்டை நகரங்கள் கர்நாடகா மட்டுமின்றி இந்தியா முழுமைக்கும் புகழ்பெற்ற வரலாற்றின் ஒரு பகுதியாகும் என்றும், இந்தியாவின் கலாச்சார வரைபடத்தில் அவை இருப்பது குறிப்பிடத்தக்கது என்றும் குடியரசுத் தலைவர் கூறினார். கர்நாடகாவின் வடக்கு பகுதியில் மருத்துவம், பொறியியல், சட்டம், அறிவியல், கலை மற்றும் தொழில்நுட்பம் ஆகிய பல பிரபலமான கல்வி மையங்கள் உள்ளன என்று அவர் குறிப்பிட்டார்.
அதனைத் தொடர்ந்து தார்வாட்டில் உள்ள தார்வாட் இந்திய தகவல் தொழில்நுட்பக் கழகத்தின் புதிய வளாகத்தை குடியரசுத் தலைவர் திறந்து வைத்தார்.
இக்கூட்டத்தில் உரையாற்றிய குடியரசுத் தலைவர், தார்வாட் இந்திய தொழில்நுட்பக் கழகம் கல்வி வாயிலாக நமது நாட்டின் எதிர்காலத்தை தயார் செய்து நமக்கு பெருமை அளிப்பதாக குறிப்பிட்டார். இது தேசிய முக்கியத்துவம் வாய்ந்த கல்வி நிலையம் என்று குறிப்பிட்டார்.
இந்த முயற்சிகளுக்காக மத்திய அரசு, கர்நாடக அரசு மற்றும் சம்பந்தப்பட்ட துறையினரை பாராட்டுவதாக கூறினார்.
மேலும் விவரங்களுக்கு இந்த ஆங்கில செய்திக் குறிப்பைக் காணவும்: https://pib.gov.in/PressReleasePage.aspx?PRID=1862307
சிறப்பு சேவைகள் மற்றும் கட்டுரைகள்
உள்ளூர் கடைகளும் சிறிய நிறுவனங்களும் வைஃபை வசதி வழங்குவதாக மாற உள்ளன
தேசிய டிஜிட்டல் தகவல் தொடர்பு திட்டத்தின் கீழ், 2022-க்குள் 10 மில்லியன் வைஃபை தொடர்பு இடங்களை உருவாக்க மத்திய அரசு இலக்கு நிர்ணயித்துள்ளது. இதற்கு வசதியாக பிஎம்-வாணி  என்ற கட்டமைப்புக்கு 2020 டிசம்பர் 9 அன்று மத்திய அமைச்சரவை ஒப்புதல் அளித்தது.
வணிகம் செய்வதை எளிதாக்கவும், ஊக்கப்படுத்தவும், உள்ளூர் கடைகளும், சிறு நிறுவனங்களும் வைஃபை வசதி வழங்குவதாக மாற உள்ளன. கடைக்கோடி பகுதியில் உள்ள மக்களுக்கு வைஃபை வசதி வழங்குவோருக்கு உரிமம், பதிவு தேவையில்லை; தொலைதகவல் தொடர்புத் துறைக்கு கட்டணம் எதுவும் செலுத்தவேண்டிய அவசியமில்லை என்பதற்கு ஒப்புதல் அளிக்கப்பட்டுள்ளது. உண்மையில், கடைக்கோடி பகுதியில் உள்ள மக்களுக்கு வைஃபை வசதி வழங்குவோரை ஒருங்கிணைக்கும் பொதுத் தரவு அலுவலக ஒருங்கிணைப்பாளர்களும் உரிமம் பெறத் தேவையில்லை. இந்த பொதுத் தரவு அலுவலக ஒருங்கிணைப்பாளர்கள் பதிவு மட்டும் செய்தால் போதுமானது இவர்களிடம் கட்டணம் எதுவும் வசூலிக்கப்படமாட்டாது. விண்ணப்பங்கள் பெறப்பட்ட 7 வேலைநாட்களுக்குள் பதிவு நடைமுறை பூர்த்தி செய்யப்படும்.
பிஎம் வாணி திட்டத்தை அமலாக்குகின்ற மற்றும் பரவலாக்குகின்ற அனைவருக்கும் தொலைதகவல் தொடர்புத்துறை உதவி செய்யும். மேலும் விவரங்களை https://pmwani.gov.in/wani என்ற இணையதளத்தில் காணலாம். கூடுதல் தகவலுக்கு 044 – 2825 1066 / 0422-2451144 என்ற தொலைபேசி எண்ணில் அல்லது adg.tn-dgt-dot[at]gov[dot]in / dirrcbt.tn-dgt-dot[at]gov[dot]in என்ற மின்னஞ்சலில் தொடர்பு கொள்ளலாம்.
இளைஞர் நலன் மற்றும் விளையாட்டு அமைச்சகம்
டோக்கியோ ஒலிம்பிக்கிற்கு செல்லும் இந்திய அணியை ஊக்கப்படுத்துவதற்காக ஏ ஆர் ரஹ்மான் இசையமைத்த அதிகாரப்பூர்வ பாடலை இளைஞர் நலன் மற்றும் விளையாட்டு அமைச்சர் திரு அனுராக் தாக்கூர் காணொலி மூலம் வெளியிட்டார்
டோக்கியோவில் நடைபெற உள்ள ஒலிம்பிக் போட்டிகளில் கலந்து கொள்ளவிருக்கும் இந்திய அணியை உற்சாகப் படுத்துவதற்கான அதிகாரப்பூர்வ பாடலை காணொலி மூலம் இன்று நடைபெற்ற நிகழ்ச்சி ஒன்றில் மத்திய இளைஞர் நலன் மற்றும் விளையாட்டு அமைச்சர் திரு அனுராக் தாக்கூர் வெளியிட்டார்.
மத்திய இளைஞர் நலன் மற்றும் விளையாட்டு இணை அமைச்சர் திரு நிசித் பிரமானிக், இந்திய ஒலிம்பிக் சங்க தலைவர் திரு நரீந்தர் பத்ரா, இந்திய ஒலிம்பிக் சங்க தலைமை செயலாளர் திரு ராஜீவ் மேத்தா, இந்திய விளையாட்டு ஆணையத்தின் தலைமை இயக்குநர் திரு சந்தீப் பிரதான் மற்றும் டார்கெட் ஒலிம்பிக் போடியம் திட்டத்தின் தலைமை செயல் அதிகாரி கமாண்டர் ராஜகோபாலன் ஆகியோர் இந்நிகழ்ச்சியில் பங்கேற்றனர்.
'இந்துஸ்தானி வழி' என்று தலைப்பிடப்பட்ட இந்த பாடலுக்கு புகழ்பெற்ற இந்திய இசைக் கலைஞரான ஏ ஆர் ரஹ்மான் இசையமைக்க இளம் பாடகி அனன்யா பிர்லா பாடியுள்ளார். கடினமான நேரங்களில் ஒன்றிணைந்து இந்த திட்டத்தை வெற்றிகரமாக நிறைவு செய்துள்ள கலைஞர்களை திரு அனுராக் தாக்கூர் பாராட்டினார்.
"ஏ ஆர் ரஹ்மான் மற்றும் அனன்யா பிர்லா ஆகியோருக்கு இந்த முயற்சிக்காக நான் நன்றி தெரிவித்துக் கொள்கிறேன். ஒன்றிணைந்து பணிபுரிவதற்கு கடினமான இந்த கொரோனா காலகட்டத்தில், உணர்ச்சி ததும்பும் இந்த பாடலை அவர்கள் உருவாக்கியுள்ளனர். இந்தியாவுக்காகவும் இந்திய அணிக்கு உற்சாகம் அளிப்பதற்காகவும் அவர்கள் இதைச் செய்துள்ளனர். இந்த பாடலை எந்த அளவு முடியுமோ அந்தளவு பகிருமாறு அனைவரையும் நான் கேட்டுக்கொள்கிறேன்," என்று திரு தாக்கூர் கூறினார்.
டோக்கியோவிற்கு செல்லும் வீரர்களுக்கு நம்மால் முடிந்த அனைத்து வழிகளிலும் உற்சாகம் அளிக்க வேண்டும் என்று பிரதமர் நரேந்திர மோடி விடுத்த அறைகூவலை வலுப்படுத்துவதற்கான மற்றுமொரு முயற்சியாக இந்த பாடல் அமைந்துள்ளதாக திரு நிசித் பிரமானிக் கூறினார்.
"டோக்கியோவிற்கு செல்லும் வீரர்களுக்கு உற்சாகம் அளிக்க #Cheer4India என்ற பிரச்சாரத்தை மாண்புமிகு பிரதமர் திரு நரேந்திர மோடி தொடங்கினார். இதற்கு ஒட்டுமொத்த நாடும் முழு மனதுடன் ஆதரவளித்து வருகிறது. இந்த பிரமாதமான பாடலுக்காக இசைமேதை ஏ ஆர் ரஹ்மானுக்கும், இளம் கலைஞர் அனன்யா பிர்லாவுக்கும் நான் நன்றி தெரிவிக்கிறேன்," என்று அவர் மேலும் தெரிவித்தார்.
மேலும் விவரங்களுக்கு இந்த ஆங்கில செய்திக் குறிப்பைக் காணவும்:
https://www.pib.gov.in/PressReleasePage.aspx?PRID=1735590
சுகாதாரம் மற்றும் குடும்ப நலத்துறை அமைச்சகம்
உலகளவில் அதிவிரைவாக 18 நாட்களில் 40 லட்சம் பேருக்கு கொவிட்-19 தடுப்பூசிகளை வழங்கி இந்தியா சாதனை
கொரோனா பெருந்தொற்றுக்கு எதிரான போராட்டத்தில் இந்தியா தொடர்ந்து பல சாதனைகளைப் படைத்து வருகிறது.
40 லட்சம் பேருக்கு கொவிட்-19 தடுப்பூசிகளை வழங்கி உலகளவில் அதி விரைவாக இந்த இலக்கை எட்டிய நாடு என்ற பெருமையை இந்தியா பெற்றுள்ளது.
நம் நாடு வெறும் 18 நாட்களில் இந்த சாதனையைப் புரிந்துள்ளது.
பிப்ரவரி 1-ஆம் தேதிவரை அதிக எண்ணிக்கையிலான கொவிட்-19 தடுப்பூசிகளைப் பயனாளிகளுக்கு வழங்கிய முதல் ஐந்து நாடுகளுள் இந்தியாவும் ஒன்றாக திகழ்கிறது. தடுப்பூசிகளை வழங்கும் பணியில் இந்தியா தொடர்ந்து மிக வேகமாக செயல்படுகிறது.
கொவிட்-19 தொற்றுக்கு எதிரான போராட்டத்தின் இதர துறைகளிலும் இந்தியா வெற்றியடைந்து வருகிறது.
கடந்த 24 மணி நேரத்தில் அந்தமான் நிக்கோபார் தீவுகள், தாத்ரா & நாகர் ஹவேலி மற்றும் டாமன் & டையூ, அருணாச்சலப் பிரதேசம், திரிபுரா, மிசோரம், நாகாலாந்து, லட்சத்தீவுகள், லடாக் , சிக்கிம், மணிப்பூர், புதுச்சேரி, கோவா, ஒடிசா, அசாம் ஆகிய 14 மாநிலங்களிலும் யூனியன் பிரதேசங்களிலும் எந்த உயிரிழப்பும் ஏற்படவில்லை.
நாட்டில் தற்போது கொரோனா தொற்றுக்கு சிகிச்சை பெறுவோரின் எண்ணிக்கை கடந்த 24 மணி நேரத்தில் 1,60,057 ஆகக் குறைந்துள்ளது. இது மொத்த பாதிப்பில் 1.5 சதவீதத்திற்கும் குறைவானதேயாகும் .
கடந்த 24 மணி நேரத்தில் 11,039 புதிய பாதிப்புகள் நாட்டில் ஏற்பட்டுள்ளன. கடந்த ஏழு மாதங்களில் ஏற்பட்ட பாதிப்புடன் ஒப்பிடுகையில் நாள்தோறும் ஏற்படும் பாதிப்புகளை விட மிகவும் குறைவானது. கடந்த 24 மணி நேரத்தில் 14,225 பேர் புதிதாக குணமடைந்துள்ளனர்.
நாட்டில் மொத்தமாக 1,04,62,631 பேர் குணமடைந்துள்ளனர். இதன் மூலம் உலகளவில் அதிகமாக குணமடைந்தவரின் வீதம்  இந்தியாவில் பதிவாகியுள்ளது.
பிப்ரவரி 3, 2021 காலை 8 மணி நிலவரப்படி, தமிழகத்தில் 1,20,745 & புதுச்சேரியில் 3,077 பேர் உட்பட இதுவரை 41 லட்சத்திற்கும் அதிகமான  பயனாளிகளுக்கு கொரோனா தடுப்பூசி செலுத்தப்பட்டுள்ளது.
கடந்த 24 மணி நேரத்தில் 3,845 முகாம்களில் 1,88,762 பேருக்கு தடுப்பூசி போடப்பட்டுள்ளது. இதுவரை 76,576 முகாம்கள் நடத்தப்பட்டுள்ளன. அன்றாடம் தடுப்பூசியை போட்டுக்கொள்ளும் பயனாளிகளின் எண்ணிக்கை சீராக அதிகரித்து வருகிறது.
புதிதாக குணமடைந்தவர்களில் 85.62 சதவீதத்தினர் 8 மாநிலங்களையும் யூனியன் பிரதேசங்களையும் சேர்ந்தவர்கள். கேரளாவில்தான் அதிகபட்சமாக 5,747 பேர் குணமடைந்துள்ளனர். அதைத்தொடர்ந்து மகாராஷ்டிராவில் 4,011 பேரும், தமிழகத்தில் 521 பேரும் குணமடைந்துள்ளனர்.
தொடர்ந்து கேரளாவில் அதிகபட்சமாக 5,716 பேரும், மகாராஷ்டிராவில் 1,927 பேரும், தமிழகத்தில் 510 பேரும் ஒரே நாளில் புதிதாக குணமடைந்துள்ளனர்.
கடந்த 24 மணிநேரத்தில் 110 உயிரிழப்புகள் ஏற்பட்டுள்ளன.
மேலும் விவரங்களுக்கு இந்த ஆங்கில செய்திக் குறிப்பைக் காணவும்:
https://pib.gov.in/PressReleasePage.aspx?PRID=1694677
நுகர்வோர் நலன், உணவு மற்றும் பொது விநியோகம் அமைச்சகம்
தரக்கட்டுப்பாட்டு விதிகளை மீறி தயாரிக்கப்பட்ட 1032 பிரஸர் குக்கர் மற்றும் 936 ஹெல்மெட்டுகளை இந்திய தர நிர்ணய அமைவனம் பறிமுதல் செய்தது
மத்திய அரசு வெளியிட்டுள்ள தரக்கட்டுப்பாட்டு விதிகளை மீறி, வீட்டு உபயோகப் பொருட்கள் விற்பனை செய்யப்படுவது குறித்து எச்சரிக்கும் விதமாக, மத்திய நுகர்வோர் பாதுகாப்பு ஆணையம் அறிவிக்கை ஒன்றை வெளியிட்டுள்ளது. அதன்படி, ஐஎஸ்ஐ முத்திரையில்லாத மற்றும் மத்திய அரசின் தரக்கட்டுப்பாட்டு விதிகளை மீறி தயாரிக்கப்பட்ட பொருட்களை நுகர்வோர் வாங்க வேண்டாம் என்று தெரிவிக்கப்பட்டுள்ளது.
முன்னதாக, 06.12.2021 அன்று வெளியிடப்பட்ட அறிவிக்கையில், தரக்கட்டுப்பாட்டு விதிகளை மீறி தயாரிக்கப்பட்ட ஹெல்மெட், பிரஸர் குக்கர் மற்றும் சமையல் எரிவாயு சிலிண்டர் ஆகியவற்றை வாங்க வேண்டாம் என்றும் எச்சரிக்கப்பட்டுள்ளது. இதுகுறித்த சுற்றறிக்கை, அனைத்து மாநிலங்கள் மற்றும் யூனியன் பிரதேசங்கள், தொழில்துறை சங்கங்கள், சட்ட சேவையாளர்கள், நுகர்வோர் சங்கங்கள் ஆகியவற்றுக்கு அனுப்பப்பட்டது.
நுகர்வோரையும், அவர்களுக்கான உரிமைகளையும் பாதுகாக்கும் வகையில், தரக்கட்டுப்பாட்டு விதிகளை மீறி விற்பனை செய்வோர் அல்லது அதில் தொடர்புடையோர் மீது வழக்குப்பதிவு செய்ய மத்திய நுகர்வோர் பாதுகாப்பு ஆணையம் முடிவு செய்துள்ளது. இதுபோன்ற வீட்டு உபயோகப் பொருட்களை யாராவது விற்பனை செய்வது கண்டறியப்பட்டால், நுகர்வோர் பாதுகாப்பு சட்டம் 2019-ன் கீழ் நடவடிக்கை எடுக்கப்படும் என்று அறிவித்துள்ளது.
தரக்கட்டுப்பாட்டு விதிகளை மீறி தயாரிக்கப்பட்ட 1032 பிரஸர் குக்கர் மற்றும் 936 ஹெல்மெட்டுகளையும் இந்திய தர நிர்ணய அமைவனம் பறிமுதல் செய்தது. பிஐஎஸ் விதிகளை மீறி பொருட்கள் விற்பனை செய்யப்படுவதோ அல்லது தயாரிக்கப்படுவதோ நுகர்வோருக்கு தெரிந்தால், அது பற்றி அவர்கள் https://www.services.bis.gov.in:8071/php/BIS_2.0/. என்ற இணைய தளத்தில் புகார் செய்யலாம் என்று தெரிவிக்கப்பட்டுள்ளது. மேலும் தேசிய நுகர்வோர் உதவி எண்ணான 1800-11-4000 அல்லது 14404 என்ற எண்ணை தொடர்பு கொண்டும் புகார் அளிக்கலாம் என்று அறிவிக்கப்பட்டுள்ளது.
மேலும் தகவல்களுக்கு, இந்த ஆங்கில செய்திக் குறிப்பைக் காணவும்: https://pib.gov.in/PressReleasePage.aspx?PRID=1805333
விவசாயத்துறை அமைச்சகம்
வேளாண் மற்றும் ஊரக மேம்பாட்டுக்கான தேசிய வங்கியின் 40வது நிறுவன தினம்: இணைய கருத்தரங்கில் மத்திய அமைச்சர் திரு நரேந்திர சிங் தோமர் உரை
நபார்டு வங்கியின் 40வது நிறுவன தினத்தை முன்னிட்டு, இணைய கருத்தரங்கில் மத்திய வேளாண் மற்றும் விவசாயிகள் நலத்துறை அமைச்சர் திரு நரேந்திர சிங் தோமர் உரையாற்றினார்.
இந்நிகழ்ச்சியில் அவர் பேசியதாவது:
சிறு மற்றும் நடுத்தர விவசாயிகளின் முன்னேற்றம்தான் மத்திய அரசின் முக்கிய குறிக்கோள். பிரதமரின் கிசான் சம்மான் நிதி திட்டத்தின் கீழ், ரூ.1.35 லட்சம் கோடி, 11 கோடிக்கும் மேற்பட்ட விவசாயிகளின் வங்கி கணக்கில் நேரடியாக செலுத்தப்பட்டுள்ளது. விவசாயத்துக்கான செலவை கருத்தில் கொண்டு, விவசாயிகளுக்கு ஊக்கம் அளிக்கும் வகையில், அரசு முகமைகள் மூலமான கொள்முதலுக்கு குறைந்தபட்ச ஆதரவு விலையை மத்திய அரசு தொடர்ந்து உயர்த்தி வருகிறது.
மாநில சந்தை சங்கங்களுக்கு ரூ.50 ஆயிரம் கோடி வழங்கியதன் மூலம், சாதனை கொள்முதலில் நபார்டு வங்கியும் முக்கிய பங்காற்றியது. சிறு மற்றும் நடுத்தர விவசாயிகளுக்கு சரியான நேரத்தில் கடன் வழங்குவது மிகவும் முக்கியம். கொரோனா தொற்று நேரத்திலும் கூட பிரதமரின்-கிசான் திட்ட பயனாளிகளுக்கு கிசான் கடன் அட்டை வழங்கும் திட்டத்தை மத்திய அரசு வெற்றிகரமாக மேற்கொண்டது. நடப்பு நிதியாண்டின் நிதிநிலையறிக்கையில், விவசாயத்துறைக்கு ரூ.16 லட்சம் கோடி கடன் வழங்க இலக்கு நிர்ணயிக்கப்பட்டுள்ளது.
வேளாண் சந்தையையும் மத்திய அரசு சீர்திருத்தியுள்ளது. தற்போது, ஆயிரம் ஒருங்கிணைந்த தேசிய வேளாண் சந்தை மண்டிகள் உள்ளன. நடப்பு ஆண்டில் மேலும், ஆயிரம் மண்டிகள் இந்த இணையதளத்தில் இணைக்கப்படும். மத்திய அரசு கொண்டு வந்த ‘ஆபரேசன் கிரீன்ஸ்’ மற்றும் கிசான் ரயில் திட்டங்களும் வரலாற்று சிறப்புமிக்க நடவடிக்கையாகும்.
இவ்வாறு மத்திய வேளாண் அமைச்சர் திரு நரேந்திர சிங் தோமர் கூறினார்.
இந்நிகழ்ச்சியில் பேசிய மத்திய அரசின் தலைமை பொருளாதார ஆலோசகர் டாக்டர் கிருஷ்ணமூர்த்தி சுப்ரமணியம் கூறுகையில், ‘‘இந்திய வேளாண்துறை மற்றும் புத்தாக்கத்தின் வளர்ச்சிக்கு, தனியார் முதலீடுகள் தேவை’’ என்றார்.
நபார்டு தலைவர் டாக்டர் ஜி.ஆர்.சின்தாலா பேசுகையில், ‘‘பசுமை கட்டமைப்புக்கு தகுந்த முதலீடு தேவை. இது 2024-25ம் ஆண்டுக்குள் ரூ.18.37 லட்சம் கோடியாக இருக்கும். இதில் 7.35 லட்சம் கோடி, வேளாண் கட்டமைப்புக்காக வைக்கப்படும்.
மேலும் விவரங்களுக்கு, இந்த ஆங்கில செய்திக் குறிப்பைப் படிக்கவும்:
https://pib.gov.in/PressReleasePage.aspx?PRID=1734842
---
(Visitor Counter : 274
பிரதமர் அலுவலகம்
ஆயுஷ்மான் பாரத் திட்டத்திற்கு குடிமக்களின் வரவேற்பை பிரதமர் பகிர்ந்துள்ளார்
இந்திய குடிமக்கள் அனைவருக்கும் ரூ.5 லட்சம் சுகாதார காப்பீடு வழங்கும் ஆயுஷ்மான் பாரத் திட்டத்திற்கு குடிமக்களின் வரவேற்பை பிரதமர் திரு நரேந்திர மோடி பகிர்ந்துள்ளார். இந்தத் திட்டத்தின் பயன்கள் இந்தியா முழுவதும் கிடைக்கும் என்று பிரதமர் தெரிவித்துள்ளார்.
குடிமக்களில் ஒருவரின் ட்விட்டரை மேற்கோள் காட்டி பிரதமர் வெளியிட்டிருக்கும் ட்விட்டர் செய்தியில் கூறியிருப்பதாவது;
“இந்தத் திட்டத்தின் பயனை இந்தியா முழுவதும் உள்ளவர்கள் பெற முடியும் என்பது சம அளவிற்கு மிகவும் முக்கியமானதாகும்”.
நிலக்கரி அமைச்சகம்
கொவிட் தடுப்பூசியை அனைத்து ஊழியர்களுக்கும் வழங்கிய முதல் பொதுத்துறை நிறுவனம், வடக்கு நிலக்கரிச் சுரங்க நிறுவனம்
இந்தியக் கரி நிறுவனத்தின், வடக்கு நிலக்கரிச் சுரங்க நிறுவனம், கொவிட்-19 தொற்றுக்கு எதிரான தடுப்பூசியை தனது அனைத்து ஊழியர்களுக்கும், அவர்களது குடும்பத்தாருக்கும் வழங்கிய முதல் பொதுத்துறை நிறுவனம் என்ற பெருமையைப் பெற்றுள்ளது. 13000 முழு நேர ஊழியர்கள், 16000 ஒப்பந்த ஊழியர்கள் மற்றும் அவர்களது குடும்ப உறுப்பினர்கள் 20,000 பேர் என மொத்தம் சுமார் 50 ஆயிரம் பேர் நிறுவனம் இயங்கும் பகுதிக்கு அருகில் வசிக்கின்றனர்.
“எதிர்பாராத கொவிட் நெருக்கடியின் போது எங்களது நிலக்கரி ஊழியர்கள் 24 மணி நேரமும் தொடர்ந்து பணியாற்றி இடையறாத நிலக்கரி விநியோகத்தை உறுதி செய்வதற்காக கடுமையாகப் பணியாற்றினார்கள். அவர்கள் தான் எங்களது உண்மையான சொத்துக்கள் என்பதால் அவர்களின் ஆரோக்கியமும், அவர்கள் குடும்பத்தினரது ஆரோக்கியமும், பாதுகாப்பும் எங்களுக்கு மிகவும் முக்கியமாக இருந்தது. அவர்கள் அனைவருக்கும் தடுப்பூசி செலுத்துவதற்குத் தேவையான அனைத்து நடவடிக்கைகளையும் நாங்கள் மேற்கொண்டோம்”, என்று நிறுவனத்தின் தலைவரும் மேலாண் இயக்குநருமான திரு பிரபாத் குமார் சின்ஹா தெரிவித்தார்.
உள்ளூர் நிர்வாகத்தின் முழு ஆதரவுடன் தடுப்பூசித் திட்டத்தைத் தொடங்கிய நிறுவனம், படிப்படியாக தனது அனைத்து ஊழியர்களுக்கும், அவர்களது குடும்பத்தினருக்கும் தடுப்பூசியை செலுத்தும் நடவடிக்கைகளில் ஈடுபட்டது. பல்வேறு இலக்குக் குழுக்கள் கண்டறியப்பட்டு, வீடு வீடாகச் சென்று தடுப்பூசிகள் போடும் சிறப்பு முகாம்களை நடத்தி இந்த நிறுவனம் இலக்கை அடைந்துள்ளது.
மேலும் விவரங்களுக்கு இந்த ஆங்கிலச் செய்திக் குறிப்பைக் காணவும்:
htts://www.pib.gov.in/PressReleasePage.aspx?PRID=1748587
----
(Visitor Counter : 133
உள்துறை அமைச்சகம்
சர்வதேச தாய்மொழி தினத்தையொட்டி மத்திய உள்துறை மற்றும் கூட்டுறவு அமைச்சர் திரு.அமித்ஷா நாட்டு மக்களுக்கு வாழ்த்து
சர்வதேச தாய்மொழி தினத்தையொட்டி மத்திய உள்துறை மற்றும் கூட்டுறவு அமைச்சர் திரு.அமித்ஷா நாட்டு மக்களுக்கு வாழ்த்து தெரிவித்துள்ளார்.
அவர் தமது ட்விட்டர் பதிவுகளில், சர்வதேச தாய்மொழி தினத்தையொட்டி மத்திய உள்துறை அமைச்சர் நாட்டு மக்களுக்கு நல்வாழ்த்துக்கள் தெரிவித்தார். இன்றைய தினத்தில் நமது தாய்மொழியோடு இணைந்து, வளமாக்க வேண்டும் என்று தீர்மானம் எடுக்க வேண்டும். எப்போது ஒருவர் தனது தாய்மொழியை வளமாக்குகிறாரோ, அப்பொழுதுதான் நாட்டில் உள்ள அனைத்து மொழிகளும் வளமையாவதோடு, நாடும் வளமைப் பெறும். நமது தாய்மொழியை அதிக அளவில் பயன்படுத்துவதற்கு நாம் தீர்மானம் எடுக்க வேண்டும் என்றார்.
எப்போது ஒரு குழந்தை தனது தாய்மொழியில் சிந்தித்து, வாசித்து பேசுகிறதோ அப்போதுதான், அந்தக் குழந்தையுடைய சிந்திக்கும், காரணம் அறியும், பகுப்பாய்வு செய்யும், ஆராய்ச்சி மேற்கொள்ளும் திறன் மேம்படும். இதைக் கருத்தில் கொண்டுதான், பிரதமர் திரு. நரேந்திர மோடியின் தலைமையிலான மத்திய அரசு புதிய கல்விக் கொள்கையின் அடிப்படையில் அவரவர் தாய்மொழியில் தான் கல்வி கற்க வேண்டும் என்பதை வலியுறுத்துகிறது. இதுவே இந்தியாவின் ஒளிமயமான எதிர்காலத்திற்கு அடித்தளமாகும் என்று குறிப்பிட்டுள்ளார்.
சுகாதாரம் மற்றும் குடும்ப நலத்துறை அமைச்சகம்
கொவிட்-19 தொற்றின் அண்மை தகவல்
60 நாட்களுக்குப் பிறகு, இந்தியாவில் கொரோனா தொற்றுக்காக மருத்துவமனைகளில் சிகிச்சை பெறுபவர்களின் எண்ணிக்கை 12 லட்சத்திற்கும் கீழ்  சரிந்துள்ளது.
சிகிச்சை பெறுவோரின் எண்ணிக்கையில் கடந்த 24 மணி நேரத்தில் 63,463 பேர் குறைந்துள்ளனர்.
நாட்டில் தினசரி கொவிட் பாதிப்புகளின் எண்ணிக்கை மூன்றாவது நாளாக, ஒரு லட்சத்திற்கும் கீழ் பதிவாகியுள்ளது.
கடந்த 24 மணி நேரத்தில் 94,052 புதிய பாதிப்புகள் ஏற்பட்டுள்ளன.
கடந்த 24 மணி நேரத்தில் 1,51,367 பேர் குணமடைந்தனர்.
தொடர்ந்து 28-ஆவது நாளாக தினசரி புதிய பாதிப்புகளை விட, குணமடைபவர்களின் எண்ணிக்கை அதிகரித்துள்ளது.
இதுவரை மொத்தம் 2,76,55,493 பேர் கொவிட் தொற்றிலிருந்து குணமடைந்துள்ளனர்.
தேசியளவில் குணமடைபவர்களின் வீதம் 94.77 சதவீதமாக உயர்ந்துள்ளது.
வாராந்திர தொற்று உறுதி வீதம் 5.43% ஆகும்.
தொடர்ந்து 17-வது நாளாக அன்றாட பாதிப்பு வீதம் 10 சதவீதத்திற்கும் குறைவாக, 4.69 சதவிகிதமாக உள்ளது.
இதுவரை 37.21 கோடி பரிசோதனைகள் செய்யப்பட்டுள்ளன.
நாடு தழுவிய தடுப்பூசித் திட்டத்தின் கீழ் இதுவரை 24 கோடி  தடுப்பூசிகள் போடப்பட்டுள்ளன.
மேலும் விவரங்களுக்கு இந்த ஆங்கில செய்திக் குறிப்பைக் காணவும்: https://pib.gov.in/PressReleasePage.aspx?PRID=1725842
------
(
அறிவியல் மற்றும் தொழில்நுட்பத்துறை
செல்களில் நுழைவதைத் தடுப்பது மற்றும் தொற்றும் தன்மையைக் குறைப்பதன் மூலம் சார்ஸ்-கொவ்-2-ஐ செயலிழக்கச் செய்யும் புதிய வழிமுறையை விஞ்ஞானிகள் உருவாக்கியுள்ளனர்
புதிய வகையில் செயற்கையான அமினோ அமிலத்தை ஆய்வாளர்கள் உருவாக்கியுள்ளனர். இது சார்ஸ்-கொவ்-2 வைரஸ் செல்களில் நுழைவதைத் தடுப்பது மட்டுமின்றி, வைரஸ் துகள்களை ஒன்றாகக் குவித்து அவற்றின் தொற்றும் தன்மையைக் குறைக்கிறது. இந்தப் புதிய அணுகுமுறை சார்ஸ்-கொவ்-2 போன்ற வைரஸை செயலிழக்கச் செய்யும் மாற்று நடைமுறையாக உள்ளது.
புரதம் – புரதம் இடையேயான தொடர்பு பூட்டும், சாவியும் போன்று இருப்பதாக அறியப்படுகிறது. இந்த தொடர்பை செயற்கையான அமினோ அமிலம் தடுத்து சாவியைப் பூட்டும், பூட்டு சாவியையும் கண்டறிவதிலிருந்து தடுக்கிறது. இந்திய அறிவியல் கல்விக்கழக விஞ்ஞானிகள் சிஎஸ்ஐஆர் – நுண்ணுயிரியல் தொழில்நுட்ப கல்விக் கழகத்தைச் சேர்ந்த ஆராய்ச்சியாளர்களுடன் இணைந்து இந்தப் புதிய அமினோ அமில அணுகுமுறையை கண்டறிந்துள்ளனர். இது சார்ஸ்-கொவ்-2 வைரசின் புறப்பகுதியில் உள்ள புரதத்தோடு இணைந்து அது செயலாற்ற முடியாமல் தடுக்கிறது. இந்தப் பிணைப்பானது க்ரையோ- எலக்ட்ரான் மைக்ரோஸ்கோப்பி மற்றும் இதர உயிரித்தன்மை மாதிரிகள் மூலம் மேலும் விரிவாக மாற்றம் செய்யப்பட்டுள்ளது.
இந்த அமினோ அமிலம் சோதனைக் கூடத்தில் உள்ள பாலூட்டிகளின் செல்களில் பயன்படுத்தப்பட்டு பாதுகாப்பாக இருப்பது கண்டறியப்பட்டுள்ளது.
மேலும் விவரங்களுக்கு இந்த ஆங்கிலச் செய்திக் குறிப்பைக் காணவும் https://pib.gov.in/PressReleasePage.aspx?PRID=1841204
<><><><><>
(Visitor Counter : 169
புதிய மற்றும் புதுப்பிக்கத்தக்க எரிசக்தி அமைச்சகம்
புதிய மற்றும் புதுப்பிக்கத்தக்க எரிசக்தி அமைச்சகம், விடுதலையின் அம்ரித் மகோத்சவத்தை கொண்டாடுகிறது
சுதந்திர இந்தியாவின் 75வது ஆண்டை, அம்ரித் மகோத்ஸவமாக மத்திய அரசு கொண்டாடி வருகிறது. இதை முன்னிட்டு புதிய மற்றும் புதுப்பிக்கத்தக்க எரிசக்தி அமைச்சகம் மக்கள் மைய கலந்துரையாடல் நிகழ்ச்சிகளை 2021 ஆகஸ்ட் 23ம் தேதி முதல் 27ம் தேதி வரை நடத்தியது.
புதிய மற்றும் புதுப்பிக்கத்தக்க எரிசக்தி அமைச்சக திட்டங்களின் பயனாளிகள் மற்றும் பொதுமக்கள் இந்நிகழ்ச்சிகளில் பங்கேற்று தங்கள் அனுபவங்களையும், கருத்துக்களையும் தெரிவித்தனர். மாநில முகமைகளின் ஒத்துழைப்புடன் பல நிகழ்ச்சிகள் நடத்தப்பட்டன.
மின் தொகுப்பு அற்ற மற்றும் சூரிய மின்சக்தி பயன்பாடு பரவலாக்க திட்டம் குறித்த அமர்வுகள் கடந்த 25ம் தேதி நடத்தப்பட்டன. காலையில் நடந்த அமர்வில், புதிய மற்றும் புதுப்பிக்கத்தக்க எரிசக்தி அமைச்சகத்தின் இயக்குனர் திரு ஜே.கே. ஜெதானி, சோன்பத்ரா மாவட்டத்தின் ராஜ்கீயா பாலிகா கல்லூரி மாணவர்களுடன் கலந்துரையாடினார். அந்த மாவட்டத்துக்கு வழங்கப்பட்ட சூரிய மின்சக்தி விளக்குகள், மின்சாரம் இல்லாத இரவு நேரங்களில் படிப்பதற்கு உதவியாக இருந்தன என மாணவர்கள் தெரிவித்தனர். சூரிய மின்சக்தி மற்றும் அதன் பயன்கள் குறித்து அறிய, இது மாணவர்களுக்கு உதவியது.
அதைத் தொடர்ந்து, புதிய மற்றும் புதுப்பிக்கத்தக்க எரிசக்தி அமைச்சகத்தின் அதிகாரிகள், உள்ளூர் பயனாளிகளுடன் கலந்துரையாடினர். அசாம் மற்றும் ஜம்மு காஷ்மீரைச் சேர்ந்த பயனாளிகள் சூரிய மின்சக்தி தெரு விளக்குகள் குறித்து தங்கள் கருத்துக்களை பகிர்ந்து கொண்டனர். ஜம்மு காஷ்மீரின் பத்காம் மாவட்ட கனிஹாமா கிராம பயனாளிகள் கூறுகையில், ‘‘சூரிய மின்சக்தி தெருவிளக்குகள் பொருத்தப்பட்டது தங்கள் வாழ்க்கையை மாற்றியதாகவும், இரவு நேரத்தில் தெருக்களில் பாதுகாப்பாக நடந்து செல்ல முடிகிறது எனவும் தெரிவித்தனர். சூரிய மின்சக்தி தெரு விளக்குகள் பெண்கள் மற்றும் குழந்தைகளின் பாதுகாப்பை மேம்படுத்தியுள்ளதாக அசாம் பொங்கைகான் நகராட்சி பயனாளிகள் தெரிவித்தனர்.
மேலும் விவரங்களுக்கு இந்த ஆங்கில செய்திக் குறிப்பைக் காணவும்:
https://pib.gov.in/PressReleasePage.aspx?PRID=1750409
-----
(Visitor Counter : 332
சிறப்பு சேவைகள் மற்றும் கட்டுரைகள்
பெண் கல்வி, சுகாதாரத்திற்கு முன்னுரிமை அளித்து வரும் மத்திய அரசு: மத்திய கல்வி இணையமைச்சர் தகவல்
பிரதமர் நரேந்திர மோடி தலைமையிலான மத்திய அரசு கிராமப்புறங்களின் வளர்ச்சிக்கு உயர் முன்னுரிமை அளித்து வருவதாகவும் பெண் குழந்தைகளுக்கு உரிய கல்வி, சுகாதார வசதிகளை மேம்படுத்தி வழங்கி வருவதாகவும் மத்திய கல்வித்துறை இணை அமைச்சர் திருமதி. அன்னப்பூர்ணாதேவி நாமக்கல்லில் தெரிவித்தார்.
நாமக்கல் மாவட்டத்தில் மத்திய கல்வித் துறை இணை அமைச்சர் திருமதி. அன்னப்பூர்ணா தேவி இன்று நாமக்கல் மாவட்ட ஆட்சியர் அலுவலகத்தில், மாநில சுற்றுலாத்துறை அமைச்சர் டாக்டர் மா. மதிவேந்தன் மற்றும் மாவட்ட ஆட்சியர், அரசு துறை அலுவலர்களுடன் ஆய்வு கூட்டம் நடத்தினார்.
இந்த ஆய்வு கூட்டத்தில், நாமக்கல் மாவட்டத்தில் மத்திய அரசின் சார்பில் செயல்படுத்தப்பட்டு வரும் பல்வேறு வளர்ச்சிப் பணிகள் மற்றும் நலத்திட்டங்கள் குறித்து ஆய்வு செய்த அமைச்சர், திட்டங்களின் முன்னேற்றங்கள் குறித்து அலுவலர்களிடம் கேட்டறிந்தார்.
அப்போது பேசிய அவர், வரலாற்று சிறப்புமிக்க தமிழ்நாடு உள்ளிட்ட அனைத்து மாநிலங்களிலும், பிரதமர் நரேந்திர மோடி தலைமையிலான மத்திய அரசு பல்வேறு திட்டங்களை சிறப்பாக செயல்படுத்தி வருகிறது எனவும், நமது நாட்டின் வளர்ச்சி கிராமப்புறங்களில் இருந்து தொடங்குவதால் பிரதமர் நரேந்திர மோடி கிராமப்புறங்களில் வளர்ச்சிக்கான திட்டங்களுக்கு முன்னுரிமை கொடுத்து செயல்படுத்தி வருவதாகவும் தெரிவித்தார்.
மேலும், மத்திய அரசு கல்வித்துறையில் கடந்த 2018- 19 ஆம் ஆண்டிலிருந்து இதுவரை 15 ஆயிரம் கோடி ரூபாய்க்கு மேல் திட்டங்களை செயல்படுத்தி வருகிறது எனவும், கிராமப்புற மாணவர்களுக்கு கல்வி வழங்க வேண்டும் என்பதற்காக 15 நேதாஜி சுபாஷ் சந்திரபோஸ் கல்வி நிலையங்களை ஏற்படுத்தியுள்ளதாகவும் தெரிவித்தார்.
பெண் குழந்தைகளை படிக்க வைப்போம் பெண் குழந்தைகளை பாதுகாப்போம் திட்டத்தின்கீழ் நாடு முழுவதும் இதுவரை 15 கஸ்தூரிபா காந்தி பாலிகா வித்யாலயா பள்ளிகளை நிறுவி உள்ளதாகவும், மாணவர்களின் தனித்திறனை மேம்படுத்தும் வகையில் 226 பள்ளிகளில் தனித்திறன் மேம்பாட்டு மையத்திற்கு அனுமதி அளித்துள்ளதாகவும் தெரிவித்துள்ளார்.
போஷான் அபியான் திட்டத்தின்கீழ் 2022-23 ஆம் ஆண்டில் பள்ளியில் மதிய உணவு திட்டத்திற்கு அதிக அளவிலான நிதியை மத்திய அரசு ஒதுக்கீடு செய்துள்ளது எனவும், தமிழகம் முழுவதும் இதுபோன்று ஆய்வு பணிகளை மேற்கொண்டு மத்திய அரசின் திட்டங்களை சிறப்பாக செயல்படுத்தி வருவதாகவும் அமைச்சர் தெரிவித்தார்.
இந்த ஆய்வுக் கூட்டத்தில் நாமக்கல் மக்களவை உறுப்பினர் திரு. ஏ.கே.பி சின்ராஜ், மாநிலங்களவை உறுப்பினர் கே.ஆர்.என். ராஜேஷ்குமார், சட்டமன்ற உறுப்பினர் இ. ஆர். ஈஸ்வரன் மற்றும் அதிகார்கள் கலந்து கொண்டனர்.
பிரதமர் அலுவலகம்
முன்னாள் பிரதமர் இந்திரா காந்தியின் நினைவு தினத்தில் பிரதமர் அவருக்கு அஞ்சலி செலுத்துகிறார்
பிரதமர் திரு.நரேந்திர மோடி, முன்னாள் பிரதமர் இந்திரா காந்தியின் நினைவு நாளையொட்டி அவருக்கு புகழஞ்சலி செலுத்தினார்.
“देश की पूर्व प्रधानमंत्री श्रीमती इंदिरा गांधी को उनकी पुण्यतिथि पर विनम्र श्रद्धांजलि।“, என்று பிரதமர் கூறினார்.
Narendra Modi
✔@narendramodi
देश की पूर्व प्रधानमंत्री श्रीमती इंदिरा गांधी को उनकी पुण्यतिथि पर विनम्र श्रद्धांजलि।